Sea View Charming Stone House | LekkeSlaap
Sea View Charming Stone House is 'n bekoorlike selfsorghuis in Mosselbaai. Sea View Charming House is 'n gerestoureerde historiese steenhuis wat in die 1800's gebou is.
Dié huis bied slaapplek vir 4 gaste en bestaan uit 1 slaapkamer, 1 badkamer, 'n kombuis op die grondvloer en 'n sitarea op die boonste verdieping wat na 'n balkon met pragtige see-uitsigte lei. Die slaapkamer het 'n dubbelbed, 'n plafonwaaier en 'n en suite-badkamer met 'n stort en 'n bad. Twee dagbeddens wat die grootte van 'n enkelbed is is beskikbaar in die sitarea en daar is 'n ekstra enkelmatras onder die dubbelbed.
Die kombuis op die onderste verdieping is toegerus met 'n yskas-vrieskas, stoof en oond, 'n mikrogolf en 'n wasmasjien. Die boonste sitkamer het 'n platskerm-TV met DStv, 'n kaggel en 'n lessenaar-area. Die balkon het buitemeubels waar jy kan ontspan en die uitsig geniet.
Die huis het ook 'n voortuin, Weber-braaigeriewe, WiFi en ommuurde parkeerplek vir 2 karre in die oprit. Die huis het 'n sekuriteitshek by die agterdeur en diefwering op die vensters. Daar is ook 'n self-inklok-opsie beskikbaar.
Die eenheid is troeteldiervriendelik en daar is 'n tuin met gras. Gaste moet net hul honde se beddegoed saambring.
Sea View Charming Stone House is sowat 10 minute se stap vanaf die strand, museums, kroeë en restaurante, en net 30 minute vanaf George Lughawe.